### Beslutning

Godkendt.

### Sagsfremstilling

## Resume og sagens baggrund

Kommunalbestyrelsen har afsat Få det fikset midler til 22 lokalområder i Kalundborg Kommune. Midlerne skal bruges til anlæg i det offentlige rum og der skal være en lokal demokratisk proces. Kalundborg lokalområde søger om frigivelse af midler til opsætning af to lysskulpturer i [adresse].

Indstillinger

Direktøren indstiller, at ansøgningen imødekommes med en rammebevilling på 123.000 kr.

## Behandling

Økonomiudvalget, Kommunalbestyrelsen.

## Sagsfremstilling

Kommunalbestyrelsen har for perioden 2023-2026 afsat en ny pulje af Få det fikset midler på 14 mio. kr. til projekter i landdistrikter og 22 lokalområder. Man kan læse om Få det fikset projektet på [adresse] hjemmeside.

Kalundborg lokalområdes andel af Få det fikset puljen er 2 mio. kr. Lokalområdet har afholdt borgermøde den 8. oktober, hvor 8 projekter blev godkendt til samlet 1.883.000 kr., heraf opsætning af to lysskulpturer i [adresse].

Projektet består af to lysskulpturer af havørreder, der vil blive ophængt i [adresse], ca. 4,5 meter over jorden, i overensstemmelse med [adresse] krav. Skulpturerne vil være ca. 2 meter lange og oplyst med spots om natten. Projektet skal skabe interesse for [adresse] og fremme aktivitet mellem havnen og handelslivet i [adresse]. Det er en lokal kunstner der skal stå for produktionen.

Projektet søger om 123.000 kr. af den samlede pulje.

*Drift og vedligeholdelse*

Når projektet er gennemført overtager Kalundborg Kommune de to skulpturer herunder drift og vedligeholdelse.

Der vil være driftsudgifter til lyspunkterne i form af el og årlige vedligeholdelsesomkostninger til efterspænd af wire og kontrol. De afledte drifts- og vedligeholdelsesomkostninger anslås til at være 6.000 kr. årligt.

Det er administrationens anbefaling, at de afledte drifts- og vedligeholdelsesomkostninger tilrettes det administrative driftsbudget fra året efter, at installationen er etableret.

*Administrationens bemærkninger*

Projektet opfylder rammerne for anvendelsen af puljen. Administrationen støtter op om lysskulpturerne.

Projektet skal have tilladelse fra ejerne af de pågældende bygninger, hvilket er igangsat.

Økonomiske konsekvenser

Kalundborg lokalområde har 2.003.964 kr. i deres Få det fikset pulje. Restrådighedsbeløbet udgør 1.213.964 kr.

Den samlede anlægssum til etablering af lysskulpturerne er 123.000 kr. Hvis projektet godkendes udgør restrådighedsbeløbet herefter 1.090.964 kr.

Når de afledte drifts- og vedligeholdelsesomkostninger er beregnet, tilrettes det administrative budget fra året efter, at projektet er etableret.

[adresse] bemærkninger er indarbejdet i sagen.

### Sagens forløb

23/04/2025 Økonomiudvalget
Anbefales.